open-index/open-wikipedia-markdown huggingface dataset:
Heino 2 (28 seiner grossen Erfolge)

**Heino 2 (28 seiner grossen Erfolge)** on saksalaisen laulajan Heinon studio-albumi vuodelta 1975.

## Kappaleet
# Tampico  
# Blau blüht der Enzian  
# Polenmädchen  
# La Montanara  
# Hoch drob'n auf dem Berg  
# Edelweiß  
# Hejo, spann den Wagen an  
# Bruder Jacob  
# Ich bin ein freier Wildbretschütz  
# Es blies ein Jäger wohl in sein Horn  
# Im Wald und auf der Heide  
# Auf, auf zum fröhlichen Jagen  
# Das einsame Glöcklein  
# Brüder, Na Sdrowje  
# O, Annemarie  
# Uns scheint der Mond so hell  
# Heut noch sind wir hier zu Haus  
# Schön ist die Jugend  
# Wandern, ach wandern  
# Das Wandern ist des Müllers Lust  
# Wer recht in Freuden wandern will  
# Am Brunnen vor dem Tore  
# Ännchen von Tharau  
# Schneewalzer  
# Das Kufsteinlied  
# In Junkers Kneipe  
# Rosamunde  
# Überall 

## Lähteet
* Heinon virallinen diskografia
Great Hits, No. 5

**Great Hits, No. 5** on saksalaisen laulajan Heinon studio-albumi vuodelta 1975.

## Kappaleet
# Die schwarze Barbara  
# Griechischer Wein  
# Du bist die Rose vom Wörthersee  
# Das Alpenrosenlied  
# Es zogen auf sonnigen Wegen  
# Heimweh  
# Böhmerwald  
# Es ist nie zu spät für ein neues Leben  
# ... und sie hieß Lulalei  
# Spanish Eyes  
# Paloma blanca  
# La Mer  
# Melancholie  
# Im Rosengarten  
# Junge, sag wie geht es dir  
# Weiße Rosen aus Athen 
 
## Lähteet
* Heinon virallinen diskografia
Henry Pelham

**Henry Pelham** (25. syyskuuta 1694 – 6. maaliskuuta 1754) oli brittiläinen poliitikko, joka toimi maansa pääministerinä vuodesta 1743 kuolemaansa asti. Hänen isänsä oli kansanedustaja, ja veljestään Thomas Pelham-Hollesista tuli pääministeri Henry Pelhamin jälkeen.

Ennen pääministeriksi tuloaan Pelham oli toiminut eri ministerien tehtävissä Robert Walpolen hallituksessa 21 vuoden aikana.

Pelham oli sovinnollinen ja kykeni saamaan kiistelevät poliitikot yhteistyöhön. Kuningas ei arvostanut häntä, ja jopa erotti Pelhamin tilapäisesti vuonna 1746, ja nosti tilalle suosikkinsa Granvillen jaarlin. Tämä ei kuitenkaan saanut parlamentin kannatusta, ja  Pelham palasi pääministeriksi kolme päivää myöhemmin.
 
## Lähteet
Reija

**Reija** on suomalainen naisen etunimi, joka on syntynyt Rea-nimen suomalaisena vastineena, mutta jonka syntyyn on saattanut vaikuttaa myös etunimenäkin käytetty muinaisskandinaavisen jumalattaren nimi Freija.  Nimi Rea (Rhea) taas on roomalaista alkuperää ja esiintyy muun muassa tarunomaisen kuninkaantyttären nimessä Rhea Silvia, mutta saattaa olla myös lyhentymä kuningatarta tarkoittavasta latinan sanasta *regina*, joka sekin on käytössä myös naisen etunimenä.

Nimi Reija on syyskuuhun 2024 mennessä annettu noin 1&nbsp;950 henkilölle. Almanakassa nimi on ollut vuodesta 1950 lähtien, ja nimipäivä on 19. syyskuuta.

## Tunnettuja Reija-nimisiä

* Reija Bister (s. 1952), harpisti
* Reija Hirvikoski (s. 1954), freelancer-lavastaja ja pukusuunnittelija
* Reija Jokela (o.s. *Saraslahti*. s. 1950), orgaanisen kemian emeritaprofessori
* Reija Kaskiaho (s. 1976), kirjailija
* Reija Lang (s. 1963), jazz-vokalisti ja sanoittaja
* Reija Leppänen (s. 1980), korkeushyppääjä
* Reija Lundén (o.s. *Raunio*, s. 1967), keilaaja
* Reija Meriläinen (s. 1987), mediataiteilija
* Reija Pasanen (s. 1967), teollinen muotoilija ja valaistussuunnittelija
* Reija Vesa (myöh. *Salminen*, s. 1961), koripalloilija
* Reija Virolainen, kuvaussihteeri, televisio-ohjaaja ja tuottaja

## Lähteet
Augustus FitzRoy

**Augustus Henry FitzRoy, Graftonin herttua** (28. syyskuuta 1735 – 14. maaliskuuta 1811) oli brittiläinen whig-poliitikko, joka toimi maansa pääministerinä lokakuusta 1768 tammikuuhun 1770.

FitzRoy oli lyhyesti alahuoneessa Boroughbridgen kansanedustajana loppuvuonna 1756, mutta nousi ylähuoneeseen keväällä 1757 perittyään sukunsa tilukset ja arvonimet.

FitzRoystä tehtiin *First Lord of the Treasury* William Pittin hallitukseen, ja kun pääministeri oli ylähuoneessa ja lisäksi paljon poissa, FitzRoy oli vastuussa monista hallituksen toimista. Toukokuussa 1767 valtiovarainministeri (*Chancellor of the Exchequer*) Charles Townshend vei alahuoneeseen lain, jolla nostettiin tullia Amerikasta tuotaville tavaroille. Townshend kuoli pian lain hyväksymisen jälkeen. Laki johti lopulta sotaan siirtokuntia vastaan.

Vuonna 1768 pidettiin parlamenttivaalit, joihin liittyi fiasko John Wilkesin ympärillä ja William Pittin ero. FitzRoystä tuli pääministeri, ja hän pyrki paikkaamaan Townsendin virheitä poistamalla tullit kaikilta muilta siirtomaatuotteilta paitsi teeltä.

FitzRoyn kautta leimasi kansan tyytymättömyys, joka johtui Wilkesin tapauksesta, katovuodesta ja suurtyöttömyydestä. Hänen ministereistään yksi erotettiin, toinen erosi ja kolmas teki itsemurhan. FitzRoy erosi pääministerin tehtävistä. Hän jatkoi vielä kahdessa seuraavassa hallituksessa, mutta keskittyi loppuelämänsä lähinnä etsimään uskonnollista valaistumista.

## Lähteet
Heino und die lustigen Musikanten

**Heino und die lustigen Musikanten** on saksalaisen laulajan Heinon studio-albumi vuodelta 1976.

## Kappaleet

# Die lustigen Holzhackerbub'n  
# Im Salzkammergut da gibt’s kein Heiratsbüro (Maria & Margot Hellwig)  
# Treue Bergvagabunden (Gebirgsdivision Garmisch-Partenkirchen)  
# Böhmerwald  
# Der Hauptmann von Köpenick (Glanerbrugger Musikanten)  
# Anke von Tharau (Carla Lodders)  
# Auf der Lüneburger Heide  
# Rennsteig-Lied (Kölner Kinderchor)  
# Der fröhliche Wanderer (Rudolf Schock)  
# Ich hab' Ehrfurcht vor schneeweißen Haaren  
# Ja, mir san mit'm Radl da (Die 3 lustigen Moosacher)  
# Kufsteinlied  
# Ich wär so gern der Wildschütz Jennerwein (Maxl Graf)  
# Das Edelweiß vom Wendelstein (Maria & Margot Hellwig)  
# Heinzelmännchens Wachparade (Stabsmusikkorps)  
# Das Alpenrosenlied  
# Auf'm Tanzboden bei der Wirtin "Zum Stern" (Basi Erhardt)  
# Morgen geht die Sonne auf (Hellberg-Duo)  
# Herz-Schmerz-Polka (Original Kapelle Egerland))  
# Schneewalzer

## Lähteet
* Heinon virallinen diskografia
Varpu (nimi)

**Varpu** on suomalainen naisen etunimi, joka johtuu matalaa puuvartista kasvia tai lehtipuun oksaa tarkoittavasta sanasta varpu. Karjalassa sitä on käytetty myös Valpuri-nimen puhuttelumuotona, ja ortodoksit ovat pitäneet sitä Barbara-nimen vastineena. 

Nimi Varpu on vuoden 2019 loppuun mennessä annettu 2601 henkilölle. Almanakassa nimi on ollut vuodesta 1929 lähtien, ja nimipäivä on 20. syyskuuta.

## Tunnettuja Varpu-nimisiä

* Varpu Lindström (1948–2012), suomalais-kanadalainen sosiaalihistorioitsija ja professori
* Varpu Marjomäki (s. 1962), solu- ja molekyylibiologian professori
* Varpu Reilin (s. 1937), näyttelijä
* Varpu Siirala (1925–2017), sellisti ja musiikkipedagogi
* Varpu Sintonen (1943–2018), pappi ja kansalaisaktivisti
* Varpu Tavi (s. 1957), antropologi, tietokirjailija ja toimittaja
* Varpu Tikanoja (1928–1983), kuvataiteilija
* Varpu Tuovinen (1936–2020), kuulantyöntäjä ja kiekonheittäjä
* Varpu Vilkuna (1951–2014), toimittaja ja kirjailija

## Kuvitteellisia Varpu-nimisiä

* Varpu, päähenkilö Selma Vilhusen ohjaamassa elokuvassa *[[Tyttö nimeltä Varpu]]*

## Lähteet
Vaula

**Vaula** on suomalainen naisen etunimi, joka johtuu sanasta vaula. Sana on tarkoittanut köynnöskasvia, mutta myös vitsasta väännettyä rengasta. Nykyään sillä tarkoitetaan erästä ratamokasvien heimoon kuuluvaa köynnöskasvisukua, vaulat (*Asarina*).

Sanan käyttöön etunimenä on todennäköisesti vaikuttanut Eino Leinon runo ”Marjatan laulu”, jossa esiintyy säe: ”Keinutan kehtoa, laulatan lasta, vaulussa vemmelpuun.”

Nimi Vaula on vuoden 2019 loppuun mennessä annettu noin 430 henkilölle.  Almanakassa nimi on ollut vuodesta 1950 lähtien. Nimipäivä oli aluksi 15. marraskuuta, mutta vuodesta 1995 lähtien 20. syyskuuta.

## Tunnettuja Vaula-nimisiä henkilöitä
*Vaula Norrena, semiootikko, merkitystutkija ja kunnallispoliitikko (Vihreä liitto)
*Vaula Valpola, taidemaalari
*Vaula Siiskonen, kuvataiteilija
*Vaula Sippola, taidemaalari

## Lähteet
20 Super-Hits

**20 Super-Hits** on saksalaisen laulajan Heinon studio-albumi vuodelta 1976.

## Kappaleet
# Die lustigen Holzhackerbub'n  
# Blau blüht der Enzian  
# Die schwarze Barbara  
# Polenmädchen  
# La Montanara  
# Karamba, Karacho, ein Whisky  
# Hey Capello (Es lebt eine Frau in Spanien)  
# Tampico  
# Die Sonne von Mexico  
# Mohikana Shalali  
# Carneval in Rio  
# ... und sie hieß Lulalei  
# Komm in meinen Wigwam  
# In einer Bar in Mexico  
# Im Rosengarten  
# Edelweiß  
# Treue Bergvagabunden  
# Von den Bergen rauscht ein Wasser  
# Teure Heimat  
# Marleen, Marleen, Marleen 
 
## Lähteet
* Heinon virallinen diskografia
Die Allerbesten von Heino

**Die Allerbesten von Heino** on saksalaisen laulajan Heinon studioalbumi vuodelta 1976.

## Kappaleet
### LP: 1
# In einer Bar in Mexico  
# Heute an Bord  
# Der Fremdenlegionär  
# Treue Bergvagabunden  
# Hey Capello (Es lebt eine Frau in Spanien)  
# Mandolinen und Gitarren  
# Der Mond ist aufgegangen  
# Karamba, Karacho, ein Whisky  
# Zu der Ponderosa reiten wir  
# Auf einem Seemannsgrab  
# Heute geht die Sehnsucht zu dir auf die Reise  
# Die Sonne von Mexico  
# Wenn die Kraniche zieh'n  
# Ade zur guten Nacht 

### LP: 2
# Blau blüht der Enzian  
# Vaya con dios  
# La Paloma  
# So ein Tag, so wunderschön wie heute  
# Überall  
# Irgendwann sind alle gleich  
# Viva Espana  
# Teure Heimat  
# Mohikana Shalali  
# Muß i denn ...  
# Carneval in Rio  
# O sole mio

## Lähteet
* Heinon virallinen diskografia
Amazing Race (9. tuotantokausi)

**Amazing Race 9** on tosi-tv-sarja Amazing Racen yhdeksäs tuotantokausi. Kilpailun voittivat Bj ja Tyler.

## Parit
Yhdeksännellä tuotantokaudella oli mukana 11 paria.

* David ja Lori - seurustelevat
* Danielle ja Dani - ystävät
* Bj ja Tyler - ystävät
* Ray ja Yolanda - seurustelevat
* John ja Scott - ystävät
* Joseph ja Monica - seurustelevat
* Eric ja Jeremy - ystävät
* Lisa ja Joni - siskokset
* Fran ja Barry - naimisissa
* Lake ja Michelle - naimisissa
* Wanda ja Desiree - äiti ja tytär

## Putoamisjärjestys
# John ja Scott
# Lisa ja Joni
# Wanda ja Desiree
# Danielle ja Dani
# David ja Lori
# Lake ja Michelle
# Fran ja Barry
# Joseph ja Monica
# Ray ja Yolanda
# Eric ja Jeremy
# Bj ja Tyler

## Voittaja
Bj ja Tyler voittivat yhdeksännen tuotantokauden. Voitto ratkesi viime metreillä tiesulun lipputehtävässä. Tätä ennen Eric ja Jeremy olivat pitkään johdossa. Voitto ratkesi siihen, että Bj ja Tyler olivat opiskelleet paremmin kuin Eric ja Jeremy. Ray ja Yolanda jäivät jälkeen jo kiertotiessä.

## Valtiot

Kaudella käytiin seuraavissa maissa:
* Brasilia
* Venäjä
* Saksa
* Italia
* Kreikka
* Oman
* Australia
* Japani
William Cavendish

**William Cavendish** (8. toukokuuta 1720 – 2. lokakuuta 1764), Devonshiren 4. herttua, oli brittiläinen poliitikko, joka toimi maansa pääministerinä marraskuusta 1756 kesäkuuhun 1757. Cavendish suostui virkaan vastahakoisesti, kuninkaan pyynnöstä, ja hänen pääministerikaudellaan todellista valtaa käytti valtiosihteeri William Pitt. Pääministerikauden merkittävimmät tapahtumat olivat sotaoikeudenkäynti Menorcan menettänyttä amiraalia vastaan, ja kiista Cumberlandin herttuan kanssa Hannoverin puolustuksesta.

## Lähteet
Ase itse

**Ase itse** () on Joe Abercrombien vuonna 2006 ilmestynyt fantasiaromaani. Teos avaa *Ensimmäinen laki* -trilogian. Kirja ilmestyi suomeksi Kirjavan kustantamana vuonna 2009.

Tyyliltään Abercrombien esikoisromaania on verrattu George R. R. Martinin, Patrick Rothfussin ja Scott Lynchin sarjoihin. Abercrombie oli kirjallaan ehdokkaana parhaan uuden kirjailijan John W. Campbell -palkinnon saajaksi vuonna 2008.

## Vastaanotto
Portti-lehden arvostelijan mukaan kirjailija onnistuu monipuolisten, rosoisten ja kiinnostavien henkilöhahmojen luonnissa. Teos rakentuu juuri vahvojen ja luonteikkaiden henkilöiden varaan. Raadollisen aikuisfantasian lukijoille teos on arvostelun mukaan parasta viihdettä George R. R. Martinin jälkeen.

## Lähteet

## Aiheesta muualla

* Jukka Halme: Kutzpah: The Blade Itself. Tähtivaeltaja 4/2006.
* Teos kirjailijan kotisivulla . 
* John Enzinas: The Blade Itself. The SF Site 2006. 
* Siobhan Carroll: The Blade Itself . Strange Horizons 16.8.2006. 
* Victoria Hoyle: Begetting Violence. Emerald City 8/2006. 
* Simeon Shoul: The Blade Itself. Infinity plus 14.10.2006.
Varsinaiset kotkat

**Varsinaiset kotkat** (Aquilinae) on haukkojen heimoon kuuluva petolintujen alaheimo. Kaikille ryhmän lajeille yhteinen piirre on varpaisiin asti höyhenpeitteiset nilkat. Jalat ja nokka ovat voimakkaat. Varsinaisten kotkien koko vaihtelee isosta ja voimakkaasta gasellikotkasta hyvin pieneen uudenguineanpikkukotkaan (*Hieraaetus weiskei*), joka on maailman pienin kotkalaji. Lajeja tavataan erilaisissa elinympäristöissä ympäri maailman, mutta ne ovat yleisimpiä Vanhassa maailmassa. Puolet lajeista elää metsissä tai metsäseuduilla, toinen puoli avomailla, minkä lisäksi on näiden välimuotoja. Ryhmä onkin kaikista kotkaryhmistä laajimalle levinnein. Varsinaisten kotkien ravintoon kuuluvat lajista riippuen erilaiset nisäkkäät, linnut ja sammakot.

## Suvut
* Kotkat *Aquila*
* Kiljukotkat *Clanga*
* Pikkukotkat *Hieraaetus*
* *[[Ictinaetus]]*
* *[[Lophaetus]]*
* *[[Lophotriorchis]]*
* Aasianjalokotkat *Nisaetus*
* *[[Polemaetus]]*
* Jalokotkat *Spizaetus*
* *[[Stephanoaetus]]*

## Lähteet
Spencer Compton

**Spencer Compton** (1673 – 2. heinäkuuta 1743), Wilmingtonin jaarli, oli Britannian toinen pääministeri. Robert Walpolen hävittyä vaalit kuningas yritti saada opposition muodostamaan uutta hallitusta, ja kun se ei onnistunut, hän nimitti 69-vuotiaan Comptonin pääministeriksi. Häntä pidettiin huonona päätöksentekijänä ja avuttomana johtajana, ja koska hän oli itse ylähuoneessa, valta alahuoneessakin oli rajoitettua. Compton kuoli hallittuaan vain puolitoista vuotta.

## Lähteet
Arseenihappo

**Arseenihappo** eli **ortoarseenihappo** (H3AsO4) on yksi arseenin happi­hapoista. Arseenihappo muistuttaa monilta ominaisuuksiltaan, kuten happamuudeltaan fosforihappoa. Erityisesti niiden suolat arsenaatit ja fosfaatit ovat ominaisuuksiltaan lähellä toisiaan.

## Ominaisuuksia
Arseenihappo on kolmiarvoinen eli triproottinen happo. Happamuudeltaan yhdiste luokitellaan keskivahvaksi. ja happamuus on hyvin lähellä fosforihappoa. Vesiliuoksissa arseenihappo protolysoituu kolmessa vaiheessa,joissa ensimmäisessä muodostuu divetyarsenaatti-ioni, toisessa vetyarsenaatti-ioni ja kolmannessa arsenaatti-ioni. Reaktioyhtälöt ja happovakiot reaktioille ovat:
:H3AsO4  H2AsO4- + H+ (Ka=5,6·10-3, pKa= 2,3 )
:H2AsO4-  HAsO42- + H+ (Ka=1,7·10-7, pKa= 6,8 )
:HAsO42-  AsO43- + H+ (Ka=3,0·10-12, pKa= 11,5 )

Arseenihappo liuottaa useita metalleja. Metallien liuetessa syntyy myrkyllistä arsiinia eli arseenivetyä. Toisin kuin fosforihappo, arseenihappo on vahva hapetin. Se kykenee muun muassa hapettamaan rikkihapokkeen rikkihapoksi ja jodidi-ionin jodiksi.

Kuumennettaessa arseenihappoa muodostuu ensimmäiseksi pyroarseenihappoa (H4As2O7) ja edelleen kuumennettaessa syntyy meta-arseenihappoa (HAsO3). Arseenihappo esiintyy usein kiteisenä hemihydraattina H3AsO4·0,5H2O

## Valmistus ja käyttö
Arseenihappoa valmistetaan käsittelemällä arseenitrioksidia väkevällä typpihapolla. Reaktiotuotteena muodostuu lisäksi typpimonoksidia.
:3 As2O3 + 4 HNO3 + 7 H2O → 6 H3AsO4 + 4 NO

Yhdistettä voidaan valmistaa myös liuottamalla arseenipentoksidia veteen, mutta tämä reaktio on hyvin hidas. Lisäksi arseenihappoa syntyy, kun orto- tai meta-arseenihappoa käsitellään kylmällä vedellä.

Arseenihapon myrkyllisyyden vuoksi sen käyttö on rajoitettua. Ainetta käytetään puunsuoja-aineena ja puuvillaviljelmillä kasvin lehtien tuhoamiseen, jolloin sadonkorjuu tulee helpommaksi.

## Myrkyllisyys
Arseenihappo, kuten useat muutkin arseeniyhdisteet, on myrkyllistä. sen LD50-arvo rotille on 48 mg/kg. Arseenihappo aiheuttaa hengitettynä ja nieltynä huonoa oloa ja kouristuksia. Pitkäaikainen altistuminen voi aiheuttaa vaurioita iholle, verenkiertoelimistöön ja hermostoon. Arseenihapon on todettu aiheuttavan ihmisessä syöpää ja on luokiteltu syöpävaaralliseksi aineeksi.

## Katso myös
*Arseenihapoke

## Lähteet

## Aiheesta muualla
*Toxin and Toxin Target Database (T3DB): Arsenic acid
Minna Cheung

**Minna Cheung** (s. 1965 Orimattila) on suomalainen muotisuunnittelija ja vaatealan yrittäjä.

Cheung on valmistunut Taideteollisesta korkeakoulusta vaatesuunnittelulinjalta 1993 ja opiskellut sen jälkeen Britanniassa Kingstonin yliopistossa. Hän tutustui siellä tulevaan mieheensä Yat Cheungiin, jonka kanssa hänellä on yhteinen vaatetusalan yritys ja vaatemerkki *2or+ by Yat*. Suunnittelutöiden ohella Minna Cheung on juontanut televisiossa *[[Inno (televisio-ohjelma)|Inno]]*-sisustusohjelmaa ja syksyllä 2009 esitettyä Suomen *[[Muodin huipulle#Suomalainen versio|Muodin huipulle]].* Minnalla on vuonna 1996 syntynyt poika.

## Lähteet
EMD SD40

**EMD SD40** ja siitä kehitetyt **EMD SD40-2** ja **EMD SD40T-2** ovat General Motors Electro-Motive Division (EMD) valmistamia dieselvetureita. Ne olivat EMD:n ensimmäiset 3 000 hevosvoiman tehon saavuttaneet dieselveturit. Veturit ovat *[[road switcher]]* -tyyppisiä, ja niissä on kaksi 3-akselista teliä. SD40-sarjan veturit kilpailivat General Electricin (GE) U30C- ja U30B-vetureiden kanssa. Vetureita valmistettiin vuosina 1966-1986 kaikkiaan 5535 kappaletta. Suuri osa niistä on yhä käytössä, ja osa on myyty Amerikan ulkopuolelle.

## EMD SD40

**EMD SD40** on dieselveturi, joita General Motors Electro-Motive Division valmisti vuosina 1966-1972 kaikkiaan 1268 kappaletta. Veturissa on 2-tahtinen, 16-sylinterinen 3 000 hevosvoiman moottori ja se on varustettu sähköisellä voimansiirrolla. SD40 oli EMD:n ensimmäinen 3 000 hevosvoiman tehon saavuttanut veturi. 

## EMD SD40-2

**EMD SD40-2** on dieselveturi, joita General Motors Electro-Motive Division valmisti vuosina 1972-1986 kaikkiaan 3 957 kappaletta. Veturissa on 2-tahtinen, 16-sylinterinen 3 000 hevosvoiman moottori ja se on varustettu sähköisellä voimansiirrolla. Se on kehitetty versio EMD SD40-dieselveturista: SD40-2:ssa on vanha sähkömekaaninen ohjausjärjestelmä korvattu modulaarisella elektronisella järjestelmällä. Veturi teki yhä voimassa olevan yhden veturityypin myyntiennätyksen: 15 vuodessa sitä myytiin SD40T-2 -veturit mukaan lukien 4267 kappaletta. Tällä hetkellä veturityyppiä käyttävät Pohjois-Amerikan kaikki 1. luokan rautatieyhtiöt, muun muassa BNSF, CSXT, Union Pacific ja Canadian Pacific.

## EMD SD40T-2

**EMD SD40T-2** on dieselveturi, joita General Motors Electro-Motive Division valmisti vuosina 1974-1980 kaikkiaan 312 kappaletta. Vetureissa on 2-tahtinen, 16-sylinterinen 3 000 hevosvoiman EMD 645-E3 -dieselmoottori, ja voimansiirto on sähköinen. Veturi on puoli metriä pidempi kuin SD40- ja SD40-2 -veturit. SD40T-2 -vetureiden jäähdytysjärjestelmä on suunniteltu toimimaan paremmin tunneleissa. Suurimpana ulkoisena erona voidaan pitää niiden takaosassa konesuojan sivuilla sijaitsevia suuria jäähdyttimen säleikköjä, jota tässä mallissa on sijoitettu alemmas aivan käyntisiltoihin kiinni, kun ne SD40- ja SD40-2 malleissa ovat konesuojan yläreunassa. Näin on parannettu puhtaamman ilman saantia. Suurin osa vetureista palvelee tällä hetkellä Union Pacific Railroadilla.
Pika-aikuinen

**Pika-aikuinen** () on Haruka Fukushiman kirjoittama ja piirtämä neliosainen mangasarja. Sarja kuuluu muodonmuutosshōjon genreen. Sen pääosassa on 10-vuotias Natsumi Kawashima, joka aikuistuu taikapähkinöiden avulla. Sarjaa alettiin julkaista Suomessa vuonna 2009.

## Lähteet
Paradiso Girls

**Paradiso Girls** on tyttöyhtye, jonka muodostavat Aria, Lauren, Kelly, Shar ja Chelsea. Yhtyeen jäsenet ovat kaikki eri maista. Yhtyeen single "Patron Tequila" julkaistiin vuonna 2009.

## Lähteet
* Paradiso Girls - Biography - AllMusic
Henrik Rödl

**Henrik Rödl** (s. 4. maaliskuuta 1969 Offenbach am Main) on saksalainen koripallovalmentaja ja kilpauransa päättänyt koripalloilija. Hän on toiminut TBB Trierin päävalmentajana.

## Pelaajaura

Rödl siirtyi pelaamaan EOSC Offenbachiin vuonna 1987. Kaksi vuotta myöhemmin hän lähti Yhdysvaltoihin pelaamaan NCAA:han. Viimeiselä kaudellaan Rödl voitti seurassa NCAA:n mestaruuden. Hän palasi Saksaan ja ALBAn joukkueeseen. Vuonna 1996 hänet palkittiin Bundesliigan arvokkaimpana pelaajana. Rödl lopetti pelaajauransa vuonna 2004.

### Maajoukkue

Rödl voitti Saksan miesten maajoukkueessa Euroopan mestaruuden vuoden 1993 kotikisoissa. Lisäksi hän oli mukana maan MM-pronssia vuonna 2002 voittaneessa joukkueessa. Barcelonan kesäolympialaisissa 1992 Rödl sijoittui Saksan joukkueessa seitsemänneksi.

## Valmennusura

Pelaajauransa jälkeen Rödl siirtyi valmentamaan ALBAn kakkosjoukkuetta TuS Lichterfelde Berliniä. Vuonna 2005 hänet hankittiin ALBAn päävalmentajaksi, missä tehtävässä hän toimi vuoteen 2007 saakka. Vuonna 2010 Rödl jatkoi valmennusuraansa, sillä hänet hankittiin TBB Trierin päävalmentajaksi.

## Lähteet
* Euroliigan pelaajaprofiili 
* BBL 
* Henrik Rödl Bio, Stats, and Results  Olympics at Sports-Reference.com 

### Viitteet

## Aiheesta muualla
Laila Finska-Linna

**Laila Maritta Finska-Linna** (o.s. **Finska**, ent. **Finska-Bezerra**, s. 8. elokuuta 1968 Maaninka) on suomalainen soutaja.

Finska-Linna, aktiiviurallaan nimellä Finska-Bezerra, voitti kevyen yksikön maailmanmestaruuden ei-olympialuokkien MM-kilpailuissa Zagrebissa 2000. Hän souti 2&nbsp;000&nbsp;metrin matkan ajassa 8.13,50 ja kukisti toiseksi sijoittuneen saksalaisen Angelika Brandin lähes seitsemällä sekunnilla. Kyseessä oli suomalaisen naissoutajan ensimmäinen MM-mitali ja kolmas Suomen voittama soudun maailmanmestaruus Pertti Karppisen kahden kullan (1979 ja 1985) jälkeen. Kevyen yksikön MM-kilpailussa hän oli lisäksi viides 2001 ja kuudes 1992. 

Finska-Linna sijoittui Atlantan olympialaisissa 1996 avoimessa yksikössä 12:nneksi. Tampereen MM-kilpailuissa 1995 hän oli avoimessa yksikössä yhdeksäs. Maailmancupissa hän voitti kevyen yksikön kilpailun Münchenissä, Wienissä ja Luzernissa 2000 sekä Münchenissä 2001. 

Finska-Linna on suorittanut valmentajan ammattitutkinnon ja hän on toiminut olympiasoudun nuorten valmennusvastaavana Suomen melonta- ja soutuliittossa.

## Lähteet
Tundrasara

**Tundrasara** (*Carex holostoma*) on sarakasvilaji. Laji kuuluu Euroopan unionin luontodirektiivin lajeihin ja on Suomessa rauhoitettu.

Tundrasara on läheistä sukua vuomasaralle (*Carex adelostoma*), karttusaralle (*Carex buxbaumii*) ja patukkasaralle (*Carex hartmaniorum*).

## Ulkonäkö ja koko
Tundrasara kasvaa 10–20 cm korkeaksi. Kasvin juurakko on suikerteleva. Varren tyvitupet ovat viininpunaisia. Kellertävänvihreät, hyvin kapeat lehdet ovat vartta lyhyempiä. Alimman tähkän äimämäinen tukilehti on tavallisesti kukintoa lyhyempi ja sen tuppi on lyhyt ja tumma. Tiivis kukinto on kolme- tai neljätähkäinen. Tähkät ovat alle senttimetrin pituisia ja hyvin lyhytperäisiä. Hedekukat sijaitsevat latvatähkässä, emikukat alemmissa tähkissä. Latvatähkä on kuitenkin usein piilossa sitä pidempien emitähkien välissä. Tähkäsuomut ovat mustanruskeita ja pullakkoa lyhyempiä. Pullakot ovat noin kaksi millimetriä pitkiä ja luumunmuotoisia. Tundrasara kukkii heinäkuussa.

## Levinneisyys
Euroopassa tundrasaraa tavataan ainoastaan Islannista, Pohjois-Norjasta, -Ruotsista ja -Suomesta sekä Venäjältä Kuolan niemimaalta. Lisäksi lajia tavataan satunnaisesti Itä-Siperiasta, Alaskasta, Pohjois-Kanadasta ja Grönlannista. Suomessa tundrasarasta tunnetaan runsaat 110 esiintymää kolmella erillisellä alueella: Kilpisjärven alueella Enontekiöllä, Utsjoella ja Urho Kekkosen kansallispuistossa Sodankylästä. Uusimmat löydöt lajista tehtiin vuonna 2010 Mallan luonnonpuistosta.

## Elinympäristö
Suomessa tundrasaraa tavataan koivurajan yläpuolella kosteilla tunturiniityillä, ohutturpeisissa kalliosoistumissa sekä sulavesipurojen varsissa. Vaikka laji on Suomessa harvinainen, sen kasvupaikat ovat pääasiassa turvassa niiden syrjäisen sijainnin ja lajin huomaamattomuuden takia.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* "Tundrasara yllätti tutkijat Kilpisjärvellä". *Helsingin Sanomat*, 4.10.2010.
* *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997.

### Viitteet

## Aiheesta muualla
* Suomen Lajitietokeskus: Tundrasara (''Carex holostoma'')
* Kasviatlas 2022: Tundrasaran (''Carex holostoma'') levinneisyys Suomessa.
Radio Project

**Radio Project** oli Rockefeller-säätiön rahoittama tutkimusprojekti, jonka tarkoituksena oli tutkia radion vaikutusta eri kuulijaryhmissä Yhdysvalloissa. Säätiö myönsi rahoituksen projektin aloittamiseen Princetonin yliopistolle syksyllä 1937.

Projektiin johtoon nimettiin Paul Lazarsfeld. Muut osallistujat olivat Theodor Adorno, Hadley Cantril ja Frank Stanton, josta myöhemmin tuli CBS:n toimitusjohtaja.

Radio Projectin tutkimuskohteisiin kuului muun muassa radiokuunnelma *[[Maailmojen sota (vuoden 1938 radiokuunnelma)|Maailmojen sota]]*. Cantril kertoo kirjansa *The Invasion from Mars: A Study in the Psychology of Panic* esipuheessa sen tarjonneen odottamattoman koetilanteen. Projektin aikaansaannoksia oli myös Stanton - Lazarsfeld Program Analyzer, kutsumanimeltään *[[Little Annie]]*, jota yhä edelleen käytetään tutkittaessa lähetyksen vaikutusta yleisöön.

## Lähteet
CIDOC

**CIDOC** eli **Committee on Documentation** (ICOM-CIDOC) on yksi Kansainvälisen museoneuvoston komiteoista, joka keskittyy museoiden dokumentaatiotapojen kehittämiseen ja parhaiden käytäntöjen löytämiseen.

Komitean perusti Ivan Illich vuonna 1961 Meksikon Cuernavacaassa. CIDOC on antanut nimen myös museoiden käyttämälle kansainväliselle semanttinen web -dokumentointistandardille CIDOC CRM ISO 21127:2006.

## Aiheesta muualla
* CIDOCin kotisivut
Puupytonit

**Puupytonit** (*Morelia*) on pytonkäärmeiden suku, johon kuuluu kuusi Australiassa ja eteläisessä Aasiassa elävää lajia. Oksan ympärille kietoutunut ja paikalleen asettunut puupyton ei välttämättä ole lepäilemässä, vaan väijymässä sopivaa saalista. Pyton iskee niin nopeasti, että ehtii siepata jopa lepakon lennosta. Erityisten lämpöaistinelimien avulla saaliin pyydystäminen onnistuu jopa yön pimeydessä.

## Lajit
* *[[Morelia azurea]]*
* Centralianpyton (*Morelia bredli*)
* Karkeasuomupyton (*Morelia carinata*)
* *[[Morelia imbricata]]*
* Mattopyton (*Morelia spilota*)
* Vihreäpuupyton (*Morelia viridis*)

## Lähteet
Maskinen

**Maskinen** ([ma'ɧǐːnɛn], ) on ruotsalainen elektro/hip hop -yhtye. Yhtyeeseen kuuluvat Afasi & Filthy sekä Slagsmålsklubben -yhtyeen Frej Larsson. Yhtyeen neljäs jäsen Kihlen erosi yhtyeestä.

## Jäsenet
* Frej Larsson (2007–)
* Herbert "Afasi" Munkhammar (2007–)
* Mats Norman (2010–)
* Magnus "Filthy" Lidehäll (2007–2008)
* Oskar ”Kihlen” Linnros (2007–2008)

## Diskografia
### Albumit
* *Boys II Men* (2009)
* *Framgång & Efterfrågan* (2012)
* *Stora fötter stora skor* (EP, 2015)

### Singlet
* "Alla som inte dansar (är våldtäktsmän)" - 2007
* "Segertåget" - 2008
* "Pengar" - 2009
* "Dansa med vapen (feat. Maria Gasolina)" - 2009
* "Kärlek vid sista ögonkastet" - 2010
* "Buffalo Blues" - 2010
* "Krossa alla fönster" - 2011
* "Liv och död" - 2012
* "Stora trygga vargen" - 2012
* "Megalomani" - 2012
* "Limousin" (feat. Movits!) - 2013
* "Stora fötter stora skor" - 2015
* "Upp" - 2015

## Aiheesta muualla
* Viralliset sivut
*
Alposjärvi

**Alposjärvi** tarkoittaa seuraavia asioita:

* Alposjärvi, kylä Pellossa
* Alainen Alposjärvi, järvi Pellon ja Ylitornion rajalla
* Ylinen Alposjärvi, järvi Pellossa
Työmiehen lauantai

**Työmiehen lauantai** on Irwin Goodmanin vuonna 1965 levyttämä menestyskappale. Kappale on yksi Goodmanin uran tunnetuimmista ja se ilmestyi vuoden 1966 *[[Irwinismi]]*-albumilla. Irwin sävelsi kappaleen, ja sen sanoituksesta vastasi Vexi Salmi nimimerkillä Emil Retee. ”Työmiehen lauantai” oli samalla Goodmanin uran järjestyksessään toinen single. Se ilmestyi 30. marraskuuta 1965 b-puolenaan ”Kuin Ferrari”.

Laulun tekemisen aikoina työviikko Suomessa oli 6-päiväinen. Lauantai oli lyhennetty työpäivä, ja työntekijä pääsi kotiin ajan mittapuulla aikaisin, jo iltapäivällä. Ainoa täysi vapaapäivä oli sunnuntai.

Kappale oli aikoinaan soittokiellossa radiossa, koska se koettiin solvaavan työmiehiä. Laulu soitettiin tuolloin radiossa sensuroituna versiona, jolloin kappaleesta leikattiin T-kirjain pois.

Työmiehen lauantai -single nousi Suomen myydyimpien singlelevyjen listalla kolmanneksi maaliskuussa 1966. *Irwinismi* oli huhtikuussa 1966 Suomen myydyin albumi.
 
## Lähteet
Sinkkisulfaatti

**Sinkkisulfaatti** eli rikkihapon sinkkisuola on väritön ja veteen liukeneva kemiallinen yhdiste, jonka kaava on ZnSO4. Sitä käytetään elektrolyyttinä sinkkipäällystämisessä, nahkan säilöntäaineena, lannoitteissa ja muissa maataloustuotteissa. Lääketieteessä sitä käytetään adstringenttina eli se kuivaa ihoa. Se on myrkyllistä vesieliöille.

## Lähteet

## Aiheesta muualla
*
Ei tippa tapa (kappale)

**Ei tippa tapa** on Irwin Goodmanin säveltämä ja esittämä kappale vuodelta 1966. Sen sanoitti Emil Retee eli Vexi Salmi. Kappale julkaistiin samannimisellä albumilla vuonna 1966, ja se nousi yhdeksi Goodmanin pitkän uran suurimmista hiteistä. Kappale on yksi harvoista Irwinin kappaleista, jonka hän sävelsi ennen kuin Salmen sanoitus oli valmis. Kappaleen fraasi ”Ei tippa tapa ja ämpäriin ei huku” on lähtöisin 1960-luvun alusta, jolloin Salmi ja Irwin olivat Saksassa. Siellä eräs henkilö, johon he olivat tutustuneet, sanoi nuo sanat.

”Ei tippa tapa” -singlen B-puoli oli ”Uusi Paavo” -niminen kappale.

## Lähteet
Slagsmålsklubben

**Slagsmålsklubben** eli **SMK** on ruotsalainen bitpop-yhtye Norrköpingistä.

## Taustatietoa
Yhtyeen jäsenet ovat Frej Larsson, Joakim "Beebop" Nybom, Joni Mälkki, Kim Nilsson, Björn Nilsson ja Hannes Stenström. Osalla heistä on sivuprojekteja, kuten *[[50 Hertz]]*, johon kuuluu moni yhtyeen jäsen. Lisäksi Hannesilla on *Din Stalker* ja Frejllä *Offerprästers orkester* -sooloprojektit.

Slagsmålsklubben on esiintynyt Suomessa 27.3.2010 Vanhalla Ylioppilastalolla.

## Diskografia
### Studioalbumit

### Singlet
* *Hit me hard* - maxi single (2004)
* *Den officiella OS-låten* - maxi single (2004)
* *His Morning Promenade* - maxi single (2005)
* *Malmö Beach Night Party* - maxi single (2007)

### Muut albumit
* Fest I Valen
* Live In Rødby

## Lähteet

## Aiheesta muualla
* Virallinen sivusto 
* MySpace-sivusto
Sepalus auki

**Sepalus auki** on Irwin Goodmanin vuonna 1985 julkaisema kappale, jolla hän osallistui saman vuoden Syksyn sävel -kilpailuun. Goodman voitti lehdistön suosikki -palkinnon, mutta jäi itse kilpailussa viimeiseksi. ”Sepalus auki” ilmestyi vuoden 1985 *[[Dirly dirly dee]]* -albumilla sekä singlenä.

## Lähteet
Afasi & Filthy

**Afasi & Filthy** on ruotsalainen Uppsalasta kotoisin oleva hip hop -duo. Duon jäsenet ovat Herbert Munkhammar (Afasi), MC, ja Magnus Lidehäll (Filthy), tuottaja.

## Taustaa
Afasi ja Filthy tapasivat toisensa Uppsalalaisessa peruskoulussa, ja 15-vuotiaina he päättivät tehdä omaa musiikkia. Duon ensimmäinen hitti oli "1990 Nånting", joka soi monella ruotsalaisella radiokanavalla ja pysyi niiden kärkipaikoilla viisi viikkoa. Kappaleen tuotannosta vastasi hip hop -yhtye Snook.

Vuonna 2004 duo solmi levytyssopimuksen Sony BMG -levy-yhtiön kanssa. Samana vuonna julkaistiin duon toinen hitti "Bomfalleralla".

Afasi & Filthy kuuluvat myös Maskinen-nimiseen elektro/hip hop -kokoonpanoon.

## Diskografia
### Albumit
*"Snus Porr & Brännvin" (2002)
*"1990 Någonting" (2003)
*"Hotell Stress" (2006)
*"Fläcken" (2008)

### EP:t
* 1990 Nånting (2003)
* Jag kunde inte bry mig mindre (2005)

### Singlet
* *1990 nånting* (feat. Snook) (2003)
* *Bomfalleralla* (2004)
* *Le Parkour* (2005)
* *Hej Hej* (2006)
* *Eller Hur!?* (2006)
* *Fredag Hela Månan* (2007)
* *Glider* (2008)
* *Jobb* (2008)
* *Sverigetrotters* (2008)

## Katso myös
* Maskinen

## Aiheesta muualla
* Viralliset sivut 
*
Tapio Kouki

**Pekka Tapio Kouki** (s. 30. kesäkuuta 1947 Pori) on suomalainen näyttelijä, joka on esiintynyt useissa elokuvissa.

Näyttelijä Mikko Kouki on hänen poikansa, näyttelijä Marja-Leena Kouki on hänen sisarensa ja näyttelijä Samuli Edelmann on hänen sisarenpoikansa. Näyttelijä Juhani Kouki oli Tapio Koukin veli.

Hänelle myönnettiin taiteilijaeläke 2025.

## Elokuvaroolit
**[[Vihreät sisaret]]* 1967
**[[Miljoonaliiga]]* 1968  (liigan jäsen)
**[[Rottasota (elokuva)|Rottasota]]* 1968  (Rauno Mäkinen, "Rauski")
**[[Läskilinssi]]* 1976  (opettaja)
**[[Lompakko (elokuva)|Lompakko]]* 1980 (lompakon omistaja)
**Liikeidea* 1983 
**[[Lomalla]]* 2000 (pomo)
**[[Vares – yksityisetsivä]]* 2004  (tarjoilija)
**[[Riisuttu mies]]* 2006  (Forss)

## Lähteet
Rentun ruusu (kappale)

**Rentun ruusu** on Irwin Goodmanin vuonna 1988 levyttämä kappale. Goodmanin ura oli jo vuosia ollut laskussa, kunnes ”Rentun ruusu” palautti hänet taas maan suosituimpien artistien joukkoon. ”Rentun ruusu” on yksi Goodmanin uran suurimmista hiteistä. Kappale julkaistiin vuoden 1988 samannimisellä albumilla sekä singlenä b-puolenaan ”Esileikkiä”. Kappaleen sävelsi Kassu Halonen ja sanoitti Vexi Salmi.

Idean kappaleeseen Vexi Salmi sai Tapio Rautavaaralta. Rautavaara käski hänen tehdä kappaleen maitohorsmasta, kulkurin kukasta. Salmi vaihtoi kulkurin Goodmanille sopivammaksi rentuksi.

## Lähteet
Kouki

**Kouki** on suomalainen sukunimi, joka on muun muassa seuraavilla henkilöillä:

* Akseli Kouki (s. 1997), näyttelijä, Mikko Koukin poika
* Eemeli Kouki (s. 1991), lentopalloilija
* Jari Kouki (s. 1962), metsäekologian professori
* Juhani Kouki (1951–2017), näyttelijä
* Marja-Leena Kouki (s. 1945), näyttelijä, Tapio Koukin sisar
* Mikko Kouki (s. 1967), näyttelijä, elokuva- ja teatteriohjaaja ja käsikirjoittaja, Tapio Koukin poika
* Sirkka Kouki (1917–1989), kotitalousvaikuttaja
* Tapio Kouki (s. 1947), näyttelijä
Renato William Jones

**Renato William Jones** (6. lokakuuta 1906 Rooma, Italia – 22. huhtikuuta 1981 München, Saksa) oli yksi kansainvälisen koripalloliitto FIBAn perustajista.

Vuonna 1932 Jones perusti FIBAn ja toimi sen pääsihteerinä vuosina 1932–1976. Hänestä tuli myös ensimmäinen FIBA Hall of Fameen valittu henkilö.

## Lähteet
Das Suedwester Lied

**Das Suedwester Lied** on saksalaisen laulajan Heinon studioalbumi vuodelta 1976.

## Kappaleet
# Südwestlied  
# So ein Tag, so wunderschön wie heute  
# Marleen, Marleen, Marleen  
# Capri-Fischer  
# Müde kehrt ein Wandersmann zurück  
# ... und sie hieß Lulalei  
# Schön ist die Jugend  
# Heimweh  
# Edelweiß  
# Danke  
# Griechischer Wein  
# La Montanara 
 
## Lähteet
* Heinon virallinen diskografia
Seine großen Erfolge 5 (1976)

**Seine großen Erfolge 5** on saksalaisen laulajan Heinon studio-albumi vuodelta 1976.

## Kappaleet
# Die schwarze Barbara  
# Griechischer Wein  
# Im Rosengarten  
# Das Alpenrosenlied  
# Melancholie  
# Heimweh  
# Böhmerwald  
# Es ist nie zu spät für ein neues Leben  
# Komm in meinen Wigwam  
# Spanish Eyes  
# Du bist die Rose vom Wörthersee  
# La Mer  
# Blume der Berge  
# ... und sie hieß Lulalei  
# Junge, sag wie geht es dir  
# Weiße Rosen aus Athen 
 
## Lähteet
* Heinon virallinen diskografia
Snook

**Snook** on ruotsalainen rap-duo Tukholmasta. Siihen kuuluu Kihlen (oik. Oskar Linnros) ja Danne (oik. Daniel Adams-Ray). Duo on julkaissut kaksi studioalbumia.

Snook palkittiin kategoriassa *Best Swedish Act* MTV Europe Music Awardsissa Kööpenhaminassa vuonna 2006.

## Diskografia
### Albumit
**[[Vi vet inte vart vi ska men vi ska komma dit]]* (2004)
**[[Är]]* (2006)

## Singlet
**Såpbubblor* (2004)
**Mister Cool* (2004)
**Lejonhjärta (feat. [[Organism 12]])* (2005)
**Snook, svett och tårar* (2006)
**Längst fram i taxin* (2006)
**Kommer ifrån (2006)
**Inga problem (2007)
*''Inga problem (Remix) (feat. Veronica Maggio & Petter) (2007)

## Aiheesta muualla
* Viralliset sivut
28 Heino-Hits zum Tanzen und Mitsingen 2

**28 Heino-Hits zum Tanzen und Mitsingen 2** on saksalaisen laulajan Heinon studio-albumi vuodelta 1976.

## Kappaleet
# Die schwarze Barbara  
# … und sie hieß Lulalei  
# Komm in meinen Wigwam  
# O, Annemarie  
# Im Wald, im grünen Walde  
# Ich bin ein freier Wildbretschütz  
# Es blies ein Jäger wohl in sein Horn  
# Im Wald und auf der Heide  
# Auf, auf zum fröhlichen Jagen  
# Es stehn drei Birken auf der Heide  
# Im schönsten Wiesengrunde  
# Es dunkelt schon in der Heide  
# Glory Hallelujah  
# When the Saints Go Marching In  
# Wenn die bunten Fahnen wehen  
# Heute an Bord  
# Die Schlange von Loch Ness  
# Wir lagen vor Madagaskar  
# Schön blühn die Heckenrosen  
# Lustig ist das Zigeunerleben  
# Drei weiße Birken  
# Rosamunde  
# Du bist die Rose vom Wörthersee  
# Im Rosengarten  
# Griechischer Wein  
# Weiße Rosen aus Athen  
# Paloma Blanca  
# Viva Espana

## Lähteet
* Heinon virallinen diskografia
Överby

**Överby** voi tarkoittaa seuraavia asioita:

Suomessa:
* Överby, kulmakunta Eckerössä
* Överby, kulmakunta Jomalassa
* Överby, kylä Kirkkonummella
* Överby, kylä Kruunupyyssä
* Överby (), kylä Perniössä
* Överby, ruotsinkielinen puutarhaoppilaitos Espoossa Marketanpuiston vieressä

Ruotsissa:
* Överby, kaupunginosa Trollhättanissa
* Överby, pientaajama Värmdön kunnassa
Robert Petersen

**Robert Stanley Petersen** (16. toukokuuta 1928 Los Angeles, Yhdysvallat – 12. huhtikuuta 2003 Suomi) oli yhdysvaltalais-suomalainen koripalloilija ja koripallovalmentaja.

## Ura
Petersen tuli Suomeen mormonien kanssa vuonna 1949. Hän toimi Suomen koripallomaajoukkueen valmennusryhmässä Helsingin olympialaisissa. Olympiakisojen jälkeen Petersen lähti takaisin kotimaahansa kuudeksi vuodeksi, mutta tuli vuonna 1959 takaisin Suomeen. 

Paluun jälkeen hänet kutsuttiin maajoukkueen kakkosvalmentajaksi Kalevi Tuomisen pariksi. Yhdessä Tuomisen kanssa Petersen valmensi Suomen Tokion olympialaisiin. Vuonna 1969 Petersen nousi maajoukkueen ykkösvalmentajaksi. Hän toimi pestissä vuoteen 1972 saakka, jolloin hän piti välivuoden valmentamisesta. Petersen palasi maajoukkueeseen vuonna 1973 ja toimi päävalmentajan tehtävissä vuoteen 1982 saakka. Petersen oli mukana nostamassa Suomea vuoden 1995 EM-kisoihin. Lisäksi hän toimi Panttereiden valmennusryhmässä.

Petersen kuoli 74-vuotiaana vuonna 2003.

Vuonna 2013 Petersen nimettiin Suomen koripallon Hall of Fameen.

## Lähteet
Gennadi Fiš

**Gennadi Semjonovitš Fiš** (; 10. huhtikuuta (J: 28. maaliskuuta) 1903 Odessa – 6. heinäkuuta 1971 Moskova) oli venäläinen neuvostokirjailija.

Gennadi Fiš syntyi rakennusinsinöörin perheeseen. Hän valmistui Leningradin taidehistorian instituutista ja vuonna 1925 Leningradin yliopistosta. Vuodesta 1922 lähtien hän työskenteli lehtimiehenä ja kirjailijana. Talvi- ja jatkosodan aikana Fiš oli sotakirjeenvaihtajana Suomen rintamalla. 1950–1960-luvuilla hän asui Moskovassa ja matkusteli paljon Suomessa ja Skandinaviassa.

1930-luvulla Fišin tuotannon keskeiseksi teemaksi muodostui Neuvosto-Karjala ja Suomi. Romaani ”Kiimasjärven valtaus” (*Padenije Kimasozera*, 1933) kuvaa Toivo Antikaisen kuuluisaa suksiretkeä ja romaani ”Suomi, me palaamme” (*My vernjomsja, Suomi!*, 1934) Pohjois-Suomen läskikapinaa. *Jalguba* (1936) kertoo kanadansuomalaisista ja venäläisistä metsätyöläisistä, *Kljatvan* (”Vala”, 1938) aiheena on Suomen sisällissota. Toisen maailmansodan tapahtumia kuvaavat *Severnaja povest* (”Pohjoinen kertomus”, 1942) ja *Den roždenija* (”Syntymäpäivä”, 1944). Karjalaisista partisaanitytöistä Anna Lisitsinasta ja Marija Melentjevasta kertoo sankarikuvaus ”Ystävättäret” (*Podrugi*, myös *Karelskije devuški*, 1943). Vuonna 1960 Fiš julkaisi matkakirjan *Vstretši v Suomi* (”Tapaamisia Suomessa”). Rafail ja  Juri Muzykant ohjasivat vuonna 1937 ”Kiimasjärven valtaukseen” perustuvan elokuvan *Za sovetskuju rodinu* (”Neuvostoisänmaan puolesta”).

Fišin mukaansatempaavat ja asiantuntevasti kirjoitetut romaanit ja kertomukset olivat aikanaan varsin suosittuja, mutta niiden taiteellisia arvoja pidetään vähäisinä.

## Suomennettuja teoksia
* (Gennady Fisch) *Kiimasjärven valtaus*. Leningrad: Kirja, 1934.
* (Gennady Fisch) *Suomi, me palaamme*. Suom. Jalmari Virtanen. Leningrad: Kirja, 1935.
* (Gennadi Fisch) *Ystävättäret*. Karjalais-suomalaisen SNT:n valtion kustannusliike, 1944.

## Lähteet

* 
*
Elmar Grin

**Elmar Grin** (, oikealta nimeltään **Aleksandr Vasiljevitš Jakimov**, ven. Алекса́ндр Васи́льевич Яки́мов; 15. kesäkuuta (J: 2. kesäkuuta) 1909 Kivennapa – 1999) oli venäläinen neuvostokirjailija.

Elmar Grin jäi varhain orvoksi ja vietti lapsuutensa Lintulan luostarin lastenkodissa. Vuosina 1922–1929 hän kierteli eri puolilla Venäjää, palveli sen jälkeen viisi vuotta Itämeren laivastossa ja työskenteli vuosina 1935–1939 radistina Leningradissa ja sen ympäristössä. Vuodesta 1939 lähtien Grin palveli armeijassa ja toimi toisen maailmansodan loppuvaiheessa sotakirjeenvaihtajana. Vuonna 1943 hänet hyväksyttiin NKP:n jäseneksi. Vuosina 1958–1965 hän toimi Neuvostoliiton kirjailijaliiton hallituksen ja vuosina 1959–1981 kirjailijaliiton tarkastuskomission jäsenenä. Kirjailija asui Leningradissa.

Grinin teoksien teemana on neuvostoideologian mukainen ”kansojen ystävyys”. Hänen ensimmäiset 1930-luvun alussa ilmestyneet kertomuksensa käsittelevät luokkataistelua ja maatalouden kollektivisointia Neuvostoliitossa asuvien virolaistalonpoikien keskuudessa. Suomen tapahtumia vuosina 1939–1946 kuvaavasta romaanistaan ”Tuuli käy etelästä” (*Veter s juga*, 1946) kirjailija sai Stalin-palkinnon. Suomen talonpoikaisto on myös romaanin *Drugoi put* (”Toinen tie”, 1956) aiheena. Romaanissa *V strane Ivana* (”Iivanan maassa”, 1962–1967) Grin kuvaa Neuvostoliittoon muuttaneen suomalaisen työmiehen poliittista kasvua.

## Suomennettuja teoksia
* *Tuuli käy etelästä*. Suom. Elina Huttari. Petroskoi: Karjalais-suomalaisen SNT:n valtion kustannusliike, 1948.

## Lähteet
* 

## Aiheesta muualla
* Kratkaja literaturnaja entsiklopedija: Elmar Grin
Blood: The Last Vampire (elokuva)

**Blood: The Last Vampire** (, *Last Blood*) on vuonna 2009 tehty kauhuelokuva. Sen on ohjannut Chris Nahon ja pääosissa esiintyvät Gianna Jun ja Allison Miller. Elokuva perustuu vuonna 2000 tehtyyn  anime-elokuvaan. Elokuvassa puhutaan pääasiassa englantia ja vain vähän japania.

## Juoni

Elokuvan tapahtumat sijoittuvat 1970-luvulle. Päähenkilö Saya (Gianna Jun) on vampyyri jonka isä on ihminen ja äiti vampyyri. Hän näyttää 16-vuotiaalta tytöltä, mutta on oikeasti yli 400 vuotta vanha. Hän käyttää samuraitaitojaan saadakseen maailman vapaaksi vampyyreistä. Hän on kuitenkin itsekin riippuvainen verestä jota ilman ei voi elää. Saya työskentelee salaiselle järjestölle joka lähettää hänet amerikkalaiseen sotilastukikohtaan Tokioon. Siellä hän menee salaa High Schooliin jossa ystävystyy amerikkalaisen Alicen (Allison Miller) kanssa. Alicen päälle hyökkäävät luokkatovereiksi naamioituneet vampyyrit ja Saya täytyy pelastaa Alice. Tukikohdassa hän huomaa että hänen on siellä mahdollista päästä tuhoamaan kaikista vaarallisin vampyyreista, Onigen (Koyuki).

## Näyttelijät

Lähde: 

## Tuotanto
Toukokuussa 2006 Bill Kong kertoi halustaan luoda *Blood: The Last Vampire* -anime-elokuvaan pohjautuva näytelty elokuva. Aivan kuten animeversiossa, tämäkin olisi pääosin englanniksi puhuttu.

## Lähteet

## Aiheesta muualla
* 
* 
* 
*
Chilenflamingo

**Chilenflamingo** (*Phoenicopterus chilensis*) on flamingojen heimoon kuuluva eteläamerikkalainen lintu.

## Koko ja ulkonäkö

Chilenflamingoilla on muiden flamingojen tapaan erittäin pitkät jalat ja kaula. Flamingoa (*Phoenicopterus roseus*) hieman pienempi, voimakkaasti alaspäin taipuneessa nokassa yli puolet mustaa, harmaissa jaloissa punaiset polvet ja varpaat. Myös kaulan höyhenys on punaisempaa.

## Levinneisyys

Chilenflamingoa esiintyy Etelä-Amerikan etelä- ja länsiosissa. Sitä tavataan lähes koko Argentiinassa, hieman pienemmin osin Chilessä ja Boliviassa, Perun ja Ecuadorin rannikkoalueilla, sekä harvinaisena Paraguayssa. Se talvehtii harvalukuisena Uruguayn rannikolla ja Brasilian kaakkoisrannikolla.

1970-luvulla lajin maailmanlaajuiseksi yksilömääräksi arvioitiin 500&nbsp;000 lintua, mutta kanta on heikentynyt siitä ja nykyään lintuja on enintään 200&nbsp;000: 100&nbsp;000 Argentiinassa, 30&nbsp;000 Chilessä, ja kymmeniä tuhansia Perussa ja Boliviassa.

Chilenflamingoa pidetään puistolintuna Euroopassa, ja ajoittain esiintyykin tarhakarkulaisia, myös Suomessa.

## Elinalue

Chilenflamingo viihtyy rannikolla liejuisilla rannoilla, laguuneissa, jokisuilla, suola- ja murtovesissä, aina 4500 metrin korkeuteen suolajärviin. Laji vaati pesimäpaikaltaan suolavettä ja saaria, joita ympäröivät laajat liejualueet, jotka eivät ole jokavuotisia.

## Ravinto

Chilenflamingo siivilöi nokallaan vedestä pieniä vesieläimiä ja planktonia.

## Lisääntyminen

Chilenflamingo pesii yhdyskunnissa ja rakentaa kekomaisen pesänsä savesta. Se ei pesi vuosittain. 

## Uhat

Chilenflamingon munat ovat todennäköisesti joutuneet intensiivisen keräilyn kohteeksi ihmisten saavuttua Etelä-Amerikkaan, ja etenkin viime vuosina munakeräilijät ovat olleet syypäitä chilenflamingon pesintöjen epäonnistumiseen Boliviassa.

Chilenflamingojen tärkeimmän pesimä-alueen Argentiinassa sijaitsevan Mar Chiquitan populaatio on vaarassa, koska vesivarat hupenevat niiden johdettaessa kasteluun. Myös kaivosteollisuus on muuttanut lajin elinympäristöjä.

Chilenflamingo kärsii myös metsästyksestä ja turismin aiheuttamasta häirinnästä.

## Lähteet
Druskininkai

**Druskininkai** () on kaupunki Liettuan eteläosassa. Vuonna 2010 sen väkiluku oli 16 111 asukasta. Kaupunki sijaitsee noin 130 kilometrin päässä maan pääkaupungista Vilnasta, lähellä Valko-Venäjän rajaa, Itämereen laskevan Niemen-joen etelärannalla.

Druskininkai mainittiin ensimmäisen kerran kirjoitetussa lähteessä vuonna 1596, jolloin Liettuan metrikaan oli merkitty, että Druskininkain kylä annettiin Pervalkan kartanon isännälle Voropajukselle.

## Druskininkain suola

Kaupungin nimi tulee liettuankielisestä sanasta *druska*, joka tarkoittaa suolaa. Nimitys viittaa paikallisten lähteiden mineraalipitoiseen veteen, jonka väitetään auttavan parantavasti joihinkin sairauksiin. Oletetusta parantavasta vaikutuksesta on tiedetty jo muutamia vuosisatoja. 

## Kylpyläkaupunki

Lähdevesi on tuonut Druskininkaihin myös turisteja. Vuonna 1794 Puolan silloinen kuningas julisti alueen terveyslomakohteeksi, minkä jälkeen kaupunkiin alettiin rakentaa kylpyaltaita. 1800-luvulla Vilnan yliopiston professori Ignacy Fonberg analysoi paikallisen mineraaliveden kemiallisen koostumuksen ja totesi sen sisältävän suuria määriä kalsiumia, natriumia, kaliumia, jodia, rautaa ja magnesiumia. Venäjän silloisen keisarin Nikolai I:n nähtyä tulokset hän hyväksyi vuonna 1837 Druskininkain kehittämisen varsinaiseksi matkakohdekaupungiksi, vaikka epävirallisia mineraali- ja mutakylpylöitä paikalla oli ollut jo jonkin aikaa. Ensimmäinen hoitolaitos rakennettiin vuonna 1893.

Kaupungissa on edelleen kylpylä- ja hoitolatoimintaa: mineraalivesi- ja mutahoitoja sekä ilmastoterapiaa. Liettuan ensimmäinen vesipuisto rakennettiin vuonna 2006 Druskininkaihin.

Euroopan unionin rakennerahastojen tuella kaupungissa restauroidaan ja rakennetaan uusia turistikohteita.

Druskininkaissa on mm. nuorille kiipeilypuisto, jonka kaksi köysirataa kulkee joen toiselle puolelle. Kiipeijöiden turvallisuus on varmistettu vyövaljain. Viereisen kunnan puolella on yksityinen puuveistospuisto. Samalla alueella on valtion omistamaa metsämaata, jota käytetään leiriytymiseen. Druskininkaist on runsaat neljä kilometriä Valko-Venäjän rajan rajanylityspaikalle.
Druskininkaissa on myös ortodoksinen kirkko.

## Lähteet

## Aiheesta muualla

* Druskininkain turisti-info 
* Paikallinen sanomalehti 
* Kaupungin kartta pdf-muodossa 
* Druskininkai taskussasi (inyourpocket.com matkailuopas, myös pdf)